钦定古今图书集成/明伦汇编/官常典/第656卷 > 金
## 钦定古今图书集成/明伦汇编/官常典/第656卷 > 金

金制，县有赤、次赤、剧次剧，又有上、中、下之分，皆设丞、
簿佐之。

按《金史百官志》：“赤县丞一员，从八品，掌贰县事。主簿
一员，正九品，掌同县丞。”

〈注〉司吏十人，内一名取识“女直”、汉字者充。公使十人。

次赤县。又曰：“剧县。”丞一员，正九品；主簿一员，正九品；
诸县：丞一员，正九品；主簿一员，正九品。凡县二万五
千户以上为次赤，为剧；二万以上为次剧。在诸京倚
郭者曰“京县。”自京县而下，以万户以上为上，三千户
以上为中，不满三千为下。中县而下置丞，以主簿与
尉通领巡捕事。下县则不置尉，以主簿兼之

〈注〉中县司吏八人，下县司吏六人，公使皆十人。